
DR 31.3.2011 43 

 
Jadi, saya sebenarnya Tuan Pengerusi dengan Yang Berhormat Timbalan Menteri, 

saya minta Yang Berhormat Jasin masukkan, supaya jangan mempertikaikan pembelian, 
jangan kita membantah kecuali benda-benda yang perlu teknikal dan sebagainya supaya 
kita dapat meningkatkan kemudahan ketenteraan.  

Apakah kita di sini rela melihat anggota tentera kita mati kerana helikopter, kapal 
terbang yang buruk yang mereka naiki sedangkan mereka telah berjuang untuk 
mempertahankan negara kita. Jadi, minta kalau boleh Yang Berhormat Jasin, kita 
mendesak kerajaan berilah, carilah peruntukan, kemaskan, mempertingkatkan kemudahan-
kemudahan yang ada pada tentera udara.  Terima kasih. 

Datuk Wira Haji Ahmad Hamzah [Jasin]: Terima kasih sahabat saya, ketiga-tiga 
sahabat saya yang benar-benar dapat memahami tentang keperluan semasa Angkatan 
Tentera Malaysia pada ketika ini. Saya minta kalau boleh ketiga-tiga ucapan daripada 
sahabat-sahabat saya Yang Berhormat Rembau, Yang Berhormat Sri Gading dan juga 
Yang Berhormat Maran dimasukkan dalam ucapan saya.  

Sebenarnya, bukan sahaja saya menyokong pembelian Eurocopter ini tetapi 
memang adalah sangat diperlukan kerana Eurocopter ini adalah sebenarnya pesawat yang 
tercanggih dan untuk tujuan dengan izin, search and rescue dan kita boleh upgrade kan 
pesawat ini untuk tujuan combat, search dan juga rescue. Oleh sebab pesawat ini canggih, 
saya ingin tanya kepada pihak kerajaan, apakah sebenarnya perancangan daripada 
Kementerian Pertahanan untuk memberikan latihan yang selengkapnya kepada semua pilot 
dan juga krew bagi mengendalikan pesawat ini?  

Seterusnya ucapan saya terakhir, saya menghormati masa, saya lihat Tuan 
Pengerusi lihat saya sudah lain macam sahaja. Akan tetapi, soalan saya yang terakhir 
tentang proses perolehan untuk pembelian Eurocopter ini. Bagaimanakah proses perolehan 
ini dibuat? Adakah ia dipilih melalui proses tender exercise biasa secara terbuka atau 
runding terus? Bagaimanapun, apa pun saya ingin menyokong pembelian ini untuk aset 
ketenteraan bagi keperluan semasa. Terima kasih Tuan Pengerusi. 

Tuan Pengerusi: Ya, Yang Berhormat Kuala Krai. 

 

■1250 

Dr. Mohd. Hatta Md. Ramli [Kuala Krai]: Terima kasih Tuan Pengerusi. Saya 
hanya sedikit sahaja ingin bertanyakan kepada Kementerian Pertahanan. Sebelum itu saya 
mahu mengalu-alukan kehadiran pelajar-pelajar daripada Kolej UNITI Port Dickson ke 
Majlis Mesyuarat kita... [Tepuk]  

Saya ingin menambah lagi soalan yang telah dikemukakan oleh Yang Berhormat 
Jasin sebentar tadi mengenai Maksud P.60 Kelengkapan Tentera yang dimohon sebanyak 
RM146 juta lebih untuk bayaran pendahuluan. Jadi, ini pendahuluan ya untuk 12 buah 
helikopter Eurocopter yang telah kita bahaskan panjang lebar dalam sesi yang sebelum ini.  

Soalan saya ialah apakah peringkat pembelian ini sama ada kita telah 
memutuskan pembelian ini dengan membayar pendahuluan ini dan bilakah jadual 
pengantaraan helikopter ini? Ini kerana saya rasa telah lama kita berbincang. Seterusnya, 
berapa akhirnya jumlah kos 12 buah helikopter ini sama ada ianya sama dengan anggaran 
yang telah dikemukakan terlebih awal atau ada perubahan-perubahan kepada harga 
tersebut?  

Saya menyokong untuk kita mendapatkan satu sistem pertahanan yang baik. Akan 
tetapi sebagaimana yang diminta oleh Yang Berhormat Jasin tadi, cara perolehan itu 
mestilah bertepatan dengan tuntutan semasa dari segi ketelusan dan juga dari segi sama 
ada ianya dibuat secara tender terbuka supaya kita mendapat barangan yang terbaik pada 
harga ataupun nilai yang terbaik. Itu sahaja Tuan Pengerusi. Terima kasih. 

Tuan Pengerusi: Yang Berhormat Hulu Selangor dan selepas itu Yang Berhormat 
Kuala Selangor.  

 



Jadi, saya sebenarnya Tuan Pengerusi dengan Yang Berhormat Timbalan Menteri, saya minta Yang Berhormat Jasin masukkan, supaya jangan mempertikaikan pembelian, jangan kita membantah kecuali benda-benda yang perlu teknikal dan sebagainya supaya kita dapat meningkatkan kemudahan ketenteraan. Apakah kita di sini rela melihat anggota tentera kita mati kerana helikopter, kapal terbang yang buruk yang mereka naiki sedangkan mereka telah berjuang untuk mempertahankan negara kita. Jadi, minta kalau boleh Yang Berhormat Jasin, kita mendesak kerajaan berilah, carilah peruntukan, kemaskan, mempertingkatkan kemudahan- kemudahan yang ada pada tentera udara. Terima kasih. Datuk Wira Haji Ahmad Hamzah [Jasin]: Terima kasih sahabat saya, ketiga-tiga sahabat saya yang benar-benar dapat memahami tentang keperluan semasa Angkatan Tentera Malaysia pada ketika ini. Saya minta kalau boleh ketiga-tiga ucapan daripada sahabat-sahabat saya Yang Berhormat Rembau, Yang Berhormat Sri Gading dan juga Yang Berhormat Maran dimasukkan dalam ucapan saya. Sebenarnya, bukan sahaja saya menyokong pembelian Eurocopter ini tetapi memang adalah sangat diperlukan kerana Eurocopter ini adalah sebenarnya pesawat yang tercanggih dan untuk tujuan dengan izin, search and rescue dan kita boleh upgrade kan pesawat ini untuk tujuan combat, search dan juga rescue. Oleh sebab pesawat ini canggih, saya ingin tanya kepada pihak kerajaan, apakah sebenarnya perancangan daripada Kementerian Pertahanan untuk memberikan latihan yang selengkapnya kepada semua pilot dan juga krew bagi mengendalikan pesawat ini? Seterusnya ucapan saya terakhir, saya menghormati masa, saya lihat Tuan Pengerusi lihat saya sudah lain macam sahaja. Akan tetapi, soalan saya yang terakhir tentang proses perolehan untuk pembelian Eurocopter ini. Bagaimanakah proses perolehan ini dibuat? Adakah ia dipilih melalui proses tender exercise biasa secara terbuka atau runding terus? Bagaimanapun, apa pun saya ingin menyokong pembelian ini untuk aset ketenteraan bagi keperluan semasa. Terima kasih Tuan Pengerusi. Tuan Pengerusi: Ya, Yang Berhormat Kuala Krai. #1250 Dr. Mohd. Hatta Md. Ramli [Kuala Krai]: Terima kasih Tuan Pengerusi. Saya hanya sedikit sahaja ingin bertanyakan kepada Kementerian Pertahanan. Sebelum itu saya mahu mengalu-alukan kehadiran pelajar-pelajar daripada Kolej UNITI Port Dickson ke Majlis Mesyuarat kita... [Tepuk] Saya ingin menambah lagi soalan yang telah dikemukakan oleh Yang Berhormat Jasin sebentar tadi mengenai Maksud P.60 Kelengkapan Tentera yang dimohon sebanyak RM146 juta lebih untuk bayaran pendahuluan. Jadi, ini pendahuluan ya untuk 12 buah helikopter Eurocopter yang telah kita bahaskan panjang lebar dalam sesi yang sebelum ini. Soalan saya ialah apakah peringkat pembelian ini sama ada kita telah memutuskan pembelian ini dengan membayar pendahuluan ini dan bilakah jadual pengantaraan helikopter ini? Ini kerana saya rasa telah lama kita berbincang. Seterusnya, berapa akhirnya jumlah kos 12 buah helikopter ini sama ada ianya sama dengan anggaran yang telah dikemukakan terlebih awal atau ada perubahan-perubahan kepada harga tersebut? Saya menyokong untuk kita mendapatkan satu sistem pertahanan yang baik. Akan tetapi sebagaimana yang diminta oleh Yang Berhormat Jasin tadi, cara perolehan itu mestilah bertepatan dengan tuntutan semasa dari segi ketelusan dan juga dari segi sama ada ianya dibuat secara tender terbuka supaya kita mendapat barangan yang terbaik pada harga ataupun nilai yang terbaik. Itu sahaja Tuan Pengerusi. Terima kasih. Tuan Pengerusi: Yang Berhormat Hulu Selangor dan selepas itu Yang Berhormat Kuala Selangor.